**Põltsamaa Jõe 38. Talimängud**

**Koroona võistlusjuhend**

Võhm Kooli spordisaalis 8. veebruaril 2020

1. Mängime NOVUS-KOROONA mängureeglite järgi.

2. Mängime korraldaja poolt antud löögiketastega.

3. Turniiritabelisse kantakse võistlejad loosimisega.

4. Avalöögi sooritab võistleja, kelle nimi on võistluse järjekorratabelis eespool.

5. Naised ja mehed võistlevad eraldi gruppides.

6. Vajadusel moodustatakse alagrupid. Igast alagrupist pääseb finaali edasi kaks paremat.

7. Finaalis alustatakse uue punktiarvestusega, s.t alagrupi punkte arvesse ei võeta.

8. Mängime kolm geimi, s.t kolmest parem saab punkti.

9. Kui punkte on võrdselt, läheb arvesse omavaheline mäng, kui selgust ei teki, arvestatakse geimide suhet. Kui ka siis on seis võrdne, tuleb uus omavaheline mäng.

10. Laudadel on boorhape, oma kaasavõetud pulbrit kasutada ei tohi (reegli rikkumisel võistleja diskvalifitseeritakse).

11. Võistlusmängu ajal ei räägita asjasse mittepuutuvatel teemadel (anekdoot, elulugu, vms).

12. Arusaamatused lahendatakse korraldaja esindajaga läbirääkimiste teel.

**Head mängu kõigile osavõtjatele!**

Põhja-Sakala valla korraldusmeeskond